b'\n_START_ARTICLE_\nKorpusni general (Poljska)\n_START_PARAGRAPH_\nKorpusni general (poljsko Genera\xc5\x82 broni; kratica gen.bron.) je tretji najvi\xc5\xa1ji generalski trozvezdni \xc4\x8din Poljske kopenske vojske in Poljskega vojnega letalstva. Zaradi razvoja \xc4\x8dinovne hierarhije je bil \xc4\x8din enakovreden \xc4\x8dinu generala ali generalporo\xc4\x8dnika; trenutno ustreza \xc4\x8dinu generalporo\xc4\x8dnika in v okviru Natovega STANAGA 2116 spada v razred 0F-08. \xc4\x8cin korpusnega generala je nadrejen \xc4\x8dinu divizijskega generala in podrejen \xc4\x8dinu generala. Enakovreden je \xc4\x8dinu admirala flote Poljske vojne mornarice._NEWLINE_Oznaka \xc4\x8dina je sestavljena iz t. i. generalske vijuge (poljsko w\xc4\x99\xc5\xbcyk generalski; [\xcb\x88v\xc9\x9b\xcc\x83\xca\x90\xc9\xa8k \xc9\xa1\xc9\x9bn\xc9\x9b\xcb\x88ralsk\xca\xb2i]), nad katero se nahajajo tri peterokrake zvezde._NEWLINE_V skladu s trenutno zakonodajo korpusne generale imenuje predsednik Republike Poljske na predlog predsednika Vlade Poljske.'